Dharanas
Dharanas (nep. धरान  = Dharān) – miestas pietryčių Nepale, Košio srityje, Sunsario rajone, Mažųjų Himalajų atšlaitėje, 40 km į šiaurę nuo Biratnagaro, terajų pakraštyje. Kelias į Biratnagarą. Toliau į šiaurę nuo Dharano prasideda Makalu Baruno nacionalinis parkas. Veikia universiteto padalinys, medicinos institutas. Apylinkėse yra budistų ir hinduistų šventyklų. Tautinė sudėtis marga: kirantai (limbai ir rajai), nevarai, khasai ir kt.